google/wiki40b huggingface dataset:
जीजाजी छत पर हैं

कहानी

मुरारी बंसल (अनूप उपाध्याय), दिल्ली के चांदनी चौक में एक लहँगे की दुकान का मालिक है जो की अपनी पत्नी करुणा (सोमा राठोड़), और अपनी बेटी इलायची (हिबा नवाब) के साथ रहता है| इलायची एक बहुत ही नटखट  लड़की है जिसके पास अपने काम निकलवाने के लिए बहुत सारे तरीके हैं| २२ साल की उम्र होते हुए भी वो, हर वर्ष वो जानबूझकर अन उत्तीर्ण होकर, अभी भी स्कूल जाती है जिससे की उसे विवाह न करना पड़े| 
कहानी में मोड़ आता है जब मुरारी अपनी बरसाती पंचम (निखिल खुराना) नाम के एक लड़के को किराये में देता है| पंचम २४ साल का एक लड़का है, जो की आगरा से है, और एक संगीत निर्देशक बनने का सपना देखता है मगर अपनी आवश्यकताओं को पूरा करने के लिए मुरारी के दुकान में काम करता है| वो अपने दोस्त पिंटू (हरवीर सिंह) के साथ दिल्ली आता है| अब, क्योंकि, मुरारी ने सिर्फ शादी-शुदा जोड़ियों को ही अपनी बरसाती किराये पर देने का मन बनाया है, इसलिए पंचम शादी-शुदा होने का नाटक करता है, और पिंटू को अपनी नकली पत्नी बना देता है| लेकिन, जैसे भी करके, इलायची को उनके झूठ के बारे में पता चल जाता है| ऐसे हालातों में, किस तरह से, दोनों किरायदार अपने झूठ को छुपाकर रखते हैं, यही इस धारावाहिक की कहानी है|
सागरतट

सागरतट (coastline या coast) ऐसे भौगोलिक क्षेत्र को बोलते हैं जहाँ धरती किसी सागर या महासागर से मिलती है।
अदामिंते माकन अबू

मलयालम चलचित्र जिसे 2011 में हुए राष्ट्रीय चलचित्र समारोह में सर्वश्रेष्ठ फीचर फिल्म और सर्वश्रेष्ठ अभिनेता सहित ४ राष्ट्रीय पुरस्कार मिले। इसे 2011 में भारत की तरफ से ऑस्कर पुरस्कारों के लिए आधिकारिक प्रविष्टि भी घोषित किया गया था। मानवीय मूल्यों को समझाने वाली यह एक साधारण रूप से कही गई कहानी है। जो हृदय पर अमिट छाप छोड़ती है।

कलाकार

इस चलचित्र के निर्देशक, लेखक और सह निर्माता सलीम अहमद हैं। यह उनकी पहली फिल्म है। मुख्य भूमिका सलीम कुमार और जरीना वहाब ने निभायी है।

कहानी

इस फिल्म की कहानी एक गरीब मुस्लिम परिवार के इर्द-गिर्द घूमती है। इसका मुख्य किरदार बहुत ही मुश्किलों के बाद हज जाने के लिए पैसे जुटा पाता है।
ग्रेस हूपर

ग्रेस मरे हूपर (अंग्रेज़ी: Grace Murray Hopper, जन्म: 9 दिसंबर 1906 – मृत्यु: 1 जनवरी 1992) अमेरिकी कंप्यूटर वैज्ञानिक तथा संयुक्त राज्य अमेरिका नौसेना हेतु अफ़सर थीं।
संघट्ट

यांत्रिकी के सन्दर्भ में, दो या अधिक वस्तुओं के टकराने को संघट्ट (impact)  कहते हैं। संघट्ट की क्रिया में वस्तुएँ एक-दूसरे पर बहुत कम समय के लिए बहुत अधिक बल लगातीं है। इस तरह का अल्प समय के लिए लगने वाले बल या उससे उत्पन्न त्वरण का प्रभाव अधिक समय तक लगने वाले अल्प बल से कहीं अधिक होता है। यह प्रभाव, संघट्ट से ठीक पहले वस्तुओं के आपेक्षिक वेग पर निर्भर करता है।
पिकाचु

पिकाचु जापानी पोकेमोन कार्टून धारावाहिक का एक काल्पनिक किरदार है जो कि द पोकेमोन कंपनी, एक जापानी आदारा, से प्रमानित विडीयो गेम्स, एनीमेशन, टीवी धारावाहिक, व्यपारक पत्तों और कॉमिक पुस्तकों में दिखाई देता है। पिकाचु के डिज़ाइन की कल्पना अत्सुको निषिदा द्वारा और इसको अंतिम करने का काम केन सुगीमोरी द्वारा की गई। जापान में पिकाचु की पहली झलक पोकेमोन रेड और ब्लू में साहमने आई थी और बाद में इसको पोकेमोन वीडियो गेम्स त्था पोकेमोन रेड और ब्लू में अंतराष्ट्रीय स्तर पर जारी किया गया था। 
पोकेमोन की बाकी जातियों के जैसे ही पिकाचु को पकड़ कर, एक खेल के तौर पर, बाकी पोकेमोनो के साथ लड़ने के लिए उपयोग में लाया जाता था। पिकाचु पोकेमोन की सबसे चर्चित और जानी-पहचानी जातियों में से है। पोकेमोन के हर सीजन में पिकाचु मुख्य किरदार के रूप में होता है। पिकाचु पोकेमोन फ्रैंचाइज़ी का मुख्य किरदार होने के साथ-साथ इसका मस्कट भी है और पिछले कुश सालों से जापानी पॉप कल्चर का आइकॉन भी है।

निर्माण

गेम फ्रीक नामक कंपनी ने इसे बनाया है और निंटेनडो ने पोकेमोन धारावाहिक के साथ जापान में 1996 को शुरू हुआ था। जिसमें कई जीवों को पोकेमोन कहा जाता था, जिसे खिलाड़ी लड़ाई हेतु अभ्यास कराते हैं। गेम फ्रीक के किरदारों में पिकाचु भी एक किरदार है। जिसे केन सुगिमोरी ने बनाया था। इस धारावाहिक के निर्माता सतोशी ताजिरी के अनुसार यह नाम 2 जापानी ध्वनियों पीका जो एक विद्युत चिंगारी को कहते हैं और चु जो कोई चूहा आवाज करता है, से मिलकर बना है।। निर्माता दल के जूनीची मसौदा के अनुसार पिकाचु नाम रखना बहुत ही कठिन था। उसे ऐसा होना चाहिए था कि जापान और अमेरिका दोनों ही दर्शक उसे पसंद करें।
पिकाचु पीले रंग का एक चूहे जाति से संबंधित एक पोकेमोन है जो कि 1'4" लंबा है। इसके डिज़ाइन की धारणा बिजली के आस-पास ही राखी गई है। यह बिजल-श्रेणी से संबंधित पोकेमोन है। इसके दो लंबे-लंबे कान होते है। गालों पर दोनों और एक-एक लाल गोलचक्र होता है जिससे बिजली निकलती है। इसकी कमर पर दो भूरे रंग की पट्टिया बनी होती है। इसकी पूँछ बिजली के चिंह जैसे दिखाई देती है। पोकेमोन डायमंड और पर्ल में पिकाचु की जाति में लिंग-भेद दिखाते हुऐ मादा पिकाचु को भी पेश किया जाता है जिसकी सिर्फ पूँछ में ही अंतर होता है। मादा पिकाचु की पूँछ दिल जैसी होती है। धारावाहिक के अनुसार पिकाचु केवल थंडरस्टोन अर्थात बिजली के पत्थर की सहायता से ही राईचु में विकसित होता है। पोकेमोन के बाद वाले धारावाहिकों में पिकाचु का छोटा स्वरूप पिचु भी दिखाई देता है जो कि अपने ट्रेनर अर्थात अभ्यासी के साथ मजबूत रिश्ते के बाद पिकाचु में विकसित होता है।
डिमास्थेने

डिमास्थेने या डिमास्थेनीज़ (Demosthenes ; ग्रीक: Δημοσθένης Dēmosthénēs; 384 – 12 अक्टूबर 322 ईसापूर्व)) विश्वविख्यात यूनानी राजमर्मज्ञ (स्टेट्समैन) तथा वक्ता था। डेमास्थेनीज़ शब्द-प्रभु था, ग्रीक प्रतिभा का उज्ज्वल उदाहरण।
डिमास्थेनीज़ का जन्म एथेंस में ३८४ ईसा पूर्व में हुआ था। सात वर्ष की उम्र में ही अनाथ बने इस व्यक्ति ने १८ वर्ष की अल्पायु में ही अपना वाक्कौशल अपने ही पालकों के विरुद्ध न्यायालय में मुकदमा चलाकर, सिद्ध किया। फिर वह न्यायालयों के लिए भाषणलेखक का काम करने लगा। उसकी राजनीतिक तर्कशक्ति के कारण उसका उपयोग प्रशासन की तथा सार्वजनिक संस्थाओं ने दोनों तरफ करना शुरू किया। एथेन्स और मैसेडौन के फिलिप के बीच संघर्ष के समय डिमास्थेनीज की वक्तृत्व कला का बहुत उपयोग किया गया। ३५१ ईसा पूर्व से ३४१ ईसा पूर्व के औलिफियाई और फिलिपी भाषणों के कारण उसे बहुत यश प्राप्त हुआ। इन वक्तव्यों में, जो जनसभाओं में दिए गए थे, डिमास्थेनीज ने फिलिप की चतुराई और धूर्तता का पर्दाफाश किया और तत्कालीन एथेन्स की सहानुभूतिशून्यता को खूब कोसा। प्राचीन आदर्शों की याद दिलाई। ३४० ईसा पूर्व में डिमास्थेनीज को समूचे एथेंस की राजनीति का सर्वेसर्वा बनाया गया। इसकी सलाह में यह विश्वास बहुत विलंबित घटना थी। तब तक मैसेडोन वाला पक्ष बहुत प्रबल हो चुका था और एथेंस को शैरोनिआ में ३३८ ईसा पूर्व में करारी हार खानी पड़ी। जब डिमास्थेनीज की पूर्व नीतियों को मैसिडोनिया पक्ष के ईस्काइनीस ने चुनौती दी, तब ३३० ईसा पूर्व में उसने आन दि क्राउन, नामक ऐसी प्रसिद्ध वक्तृता दी कि सारे विरोधी तर्क खंडित हो गए। बाद में उसको पुन: हार खानी पड़ी। ३२४ ईसा पूर्व में उसे देशनिकाला दिया गया, क्योंकि उसने कुछ घूस ली, ऐसा सिद्ध हुआ। यह घूस अलेक्जैंडर के एक पलायक सेनाधिकारी हारपेलस ने दी थी। ३२३ में वह पुन: लौटकर एंटीपेटर के विरोध में अंतिम मोर्चा लेने के लिए आया जिसमें अयशस्वी होने पर उसने आत्महत्या कर ली।
डिमास्थेनीज के ६१ भाषण और छह पत्र उपलब्ध हैं। उनमें से २० भाषण प्रतिक्रियात्मक और खंडनप्रधान हैं। शायद कुछ उसके नाम से कहे जाते हैं। फिर भी उसके निजी भाषणों से तत्कालीन ग्रीस की नैतिक और न्याय विषयक स्थिति पर प्रकाश पड़ता है। उसकी सार्वजनिक वक्तृताएँ निजी भाषणों के समान प्रभावशाली हैं। डेमास्थेनीज की गद्यशैली का सच्चा आनन्द उसे मूल ग्रीक में पढ़ने पर मिल सकता है। उसकी गद्यशैली का प्रभाव बहुत कुछ नाद और शब्द संपदा पर निर्भर करता है। ईसाक्रेटस की नपी तुली, स्वचेतन शैली उसकी नहीं है, यद्यपि उसकी और उक्तिचमत्कारवाली कुशलता डिमास्थेनीज़ में है। डिमास्थेनीज़ तर्कयुक्त विवेचना और भावोद्रेक की वृद्धि के लिए शैली भी काम में लाता है। यद्यपि वह जानता है कि शब्दकला का कैसे, कहाँ उपयोग करना चाहिए, फिर भी डिमास्थेनीज़ कहीं भी व्यर्थ के शब्दालंकार में खो नहीं जाता। कहाँ साम, दंड, भेद काम में लाना है, इसे वह अच्छी तरह जानता था और वैसे ही शब्द और अर्थालंकार खोजता था। अपने देश के संकटकालीन इतिहास में उसने शब्दों से शस्त्रों जैसा काम लिया। यह आवश्यक प्रभाव, क्रोध, अमर्श, जनता का समर्थन, वर्णनशक्ति द्वारा पैदा कर सकता था। सिसेरो की भाँति उसकी शैली साधारणीकृत साहित्यिक शैली नहीं है; वरन् उसकी शैली में उसके व्यक्तित्व की पूरी विशिष्ट छाप है। डिमास्थेनीज़ के भाषणों में हास्य, व्यंग्य, करुणा, प्रसन्नता की पुट उतनी नहीं जितनी भव्यता, प्रामाणिकता और व्यंजनाशक्ति का बाहुल्य है। कुछ आलोचकों ने उसकी वक्तृता पद्धति को अध्ययन का परिणाम माना है, पर अधिकतर उसकी रचनाएँ होमर और प्लेटो की तरह स्फूर्ति और सहज प्रेरणा पर आधारित मानी जाती हैं।
मिलम, भारत

मिलम भारत के उत्तराखण्ड राज्य के पिथौरागढ़ जनपद की जोहार घाटी में भारत-चीन सीमा के समीप स्थित अंतिम ग्राम है। यह ग्राम ३० २६' के अक्षांशों तथा ८० ९'  देशान्तरों पर समुद्र तल से ११४०० फीट ऊंचाई पर ऊंटा धुरा दर्रे से १३ मील की दूरी पर स्थित है। मिलम हिमनद से निकलने वाली गोरी नदी इसी ग्राम से होकर जौलजीबी की ओर बहती है, जहाँ इसका संगम काली गंगा से हो जाता है।
२०११ की भारत की जनगणना के अनुसार इस ग्राम की कुल जनसंख्या १३५, तथा साक्षरता दर ९७.०१% है। विषम भौगोलिक परिस्थितियों के कारण यहाँ लोग केवल ग्रीष्म ऋतु के समय ही निवास करते हैं। वर्ष १९०१ की जनगणना में इस ग्राम की जनसंख्या १७३३ थी, तथा तब यह अल्मोड़ा जनपद के सबसे बड़े ग्रामों में एक हुआ करता था। कुमाऊँ-तिब्बत व्यापार मार्ग पर स्थित होने के कारण यहां प्रमुखतः इस क्षेत्र में व्यापार करने वाले भोटिया व्यापारी ही रहा करते थे। मिलम से ऊंटाधुरा होते हुए तिब्बत के ज्ञानमा तथा गरतोक नगरों तक पहुंचा जा सकता था। १९६२ भारत-चीन युद्ध के बाद यह व्यापर समाप्त हो गया, और यहाँ के अधिकतर निवासी निचले क्षेत्रों को प्रवास कर गए।
सड़क मार्ग न होने के कारण यहाँ केवल पैदल ही पहुंचा जा सकता है। मिलम ग्राम की यात्रा मुनस्यारी से शुरू होती है, जहाँ अल्मोड़ा या पिथौरागढ़ से पहुंचा जा सकता है। लिलम, बुगडियार, रिलकोट, मारतोली, बुर्फू और बिल्जू इस यात्रा मार्ग पर पड़ने वाले अन्य ग्राम हैं। २००८ में मुनस्यारी से मिलम तक सड़क स्वीकृत हुई थी, जो वर्तमान में निर्माणाधीन है।
बीदर

विवरण

बीदर के उत्तर में नांदेड़ तथा लातूर  उस्मानाबाद, पश्चिम तथा उत्तर-पश्चिय में उस्मानाबाद, दक्षिण में गुलबर्गा तथा पूर्व में मेदक जिले स्थित हैं। इसके मध्य में २,३५० फुट ऊँचा पठार है। यहाँ का जलवायु शुष्क तथा स्वास्थ्यप्रद है। वर्षा का वार्षिक औसत ३७ इंच है। कृषि में ज्वार, गेहूँ, धान, बाजरा, कपास तथा तिलहन उगाए जाते हैं। हैदराबाद के चौथे निज़ाम - नासिर-उद-दौला - आसफ जाह चतुर्थ का जन्म इसी शहर में हुआ था।

दर्शनीय स्थल

बीदर में कई नरश्मीहा स्वामी  मंदिर,पापनास  गुरुद्वारे तथा मस्जिदें हैं।
सेवड़ा विधानसभा निर्वाचन क्षेत्र

See Also

दतिया
राबर्ट फिस्क

प्रारंभिक जीवन व शिक्षा

मेडस्टोन, केंट में जन्मे फिस्क अपने पिता कि इकलौती संतान थे। उनके पिता मेडस्टोन कॉउन्सिल में खजांची थे और प्रथम विश्व युद्ध लड चुके थे। उनकी प्रारंभिक शिक्षा यार्डले कोर्ट नामक विद्दालय मे हुई थी सॉटन वैलेंस विद्दालय और लैंकास्टर विश्वविद्दालय, जहॉं उन्होने पहली बार (अंग्रेज़ी: John O'Gauntlet) नामक छात्र पत्रिका में पत्रकारिता में हाथ आजमाया। बाद में १९८३ में ट्रिनिटी विश्वविद्दालय, डबलिन से उन्होंने राजनीति विज्ञान में पीएचडी की उपाधि प्राप्त की।

समाचारपत्र संवाददाता

जॉन जुनोर से विवाद जिसने उन्हें द टाइम्स से जुड़ने के लिए प्रेरित किया, के पहले फिस्क संडे एक्सप्रेस में दैनिक स्तम्भ लेखक के तौर पर कार्यरत थे।  १९७२-७५ के दौरान फिस्क ने बेलफ़ास्ट में द टाइम्स के सवांददाता के तौर पर काम किया। फिर वो पुर्तगाल में सवांददाता बने और कार्नेसन क्रांति के परिणामों के समाचार भेजे। इसके बाद उन्हें मध्य पूर्व में सवांददाता के तौर पर नियुक्ति मिलि (1976–1988). रूपर्ट मर्डोक के आने के बाद जब १९८९ में उनके एक लेख को छापने से रोक दिया गया तो वो द इंडिपेंडेंट से जुड़ गए। न्यूयार्क टाइम्स ने एक बार उन्हें ब्रिटेन का सबसे प्रसिद्ध विदेशी संवाददाता बताया।  उन्होंने १९७० में द ट्रबल्स : उत्तरी आयरलैंड का गृह युद्ध पर पत्रकारिता की फिर १९७४ में कार्नेसन क्रांति, लेबनान का गृहयुद्ध, १९७९ में ईरान की इस्लामी क्रांति, अफ़ग़ानिस्तान में सोवियत युद्ध, बोस्निया का युद्ध, अल्जीरिया का गृहयुद्ध, कोसोवो का युद्ध, २००१ में अफगानिस्तान में अंतर्राष्ट्रीय आक्रमण, २००३ में ईराक पर अमेरिकी आक्रमण, २०१० से प्रारंभ होने वाली अरब जगत की क्रांतिकारी लहर और सीरिया का गृहयुद्ध में पत्रकारिता की और संवाददाता की भूमिका निभाई।

व्यक्तिगत जीवन

फिस्क ने १९९४ में अमेरिकी पत्रकार लारा मार्लोवे से शादी की और २००६ में दोनो ने तलाक ले लिया और अलग हो गए।

चलचित्र दस्तावेज़

फिस्क ने १९९३ में फ्रॉम बेरूत टू बोस्निया नामक एक तीन हिस्सों वाली ऋँखला का निर्माण किया। फिस्क के अनुसार इस ऋँखला का उद्देश्य यह पता लगाना था की मुस्लिम लोग आखिर इतनी भारी संख्या मे पश्चिम जगत से घृणा क्यों करते हैं।" फिस्क कहते है कि डिस्कवरी चैनल ने शुरु में इन्हें पूरा दिखाने के बाद भी इज़रायल समर्थक गुटों द्वारा पत्र आधारित अभियान चलाए जाने के कारण इन चलचित्रों का दोबारा प्रसारण नही किया। 

फिस्क ने २००४ मे निर्मित चलचित्र पीस, प्रोपैगेंडा & द प्रॉमिस्ड लैंड में अभिनय भी किया है।
पंखुड़ी पाठक

पंखुड़ी पाठक भारतीय राष्ट्रीय कांग्रेस की राष्ट्रीय मीडिया पैनलिस्ट हैं। वह नॉएडा की रहने वाली हैं व उनकी राजनैतिक कर्मभूमि उत्तर प्रदेश है । 
पंखुड़ी ने अपने राजनैतिक जीवन की शुरुआत दिल्ली विश्वविद्यालय के हंसराज कॉलेज में छात्र राजनीति से करी  | 
पंखुड़ी पाठक सामाजिक मुद्दो को हमेशा गंभीरता से उठती रही है ,  
सोशल मीडिया पर उनके लाखो Followers है, सोशल मीडिया के साथ वह जमीनी राजनीति में भी बहुत सक्रीय है.

जीवनी

इनका जन्म 1992 में हुआ था।
- दिल्ली में रहने वाली पंखुड़ी नॉन पॉलि‍टि‍कल बैकग्राउंड से हैं।उनके पिता जेसी पाठक और मां आरती पाठक डॉक्टर हैं, जो निजी प्रैक्टिस करते हैं। दि‍ल्ली यूनिवर्सिटी की लॉ स्टूडेंट पंखुड़ी पाठक हैं। उनका एक छोटा भाई चिराग पाठक है।

राजनीति में भागीदारी

पंखुडी पाठक  
पंखुड़ी लंबे समय से समाजवादी पार्टी की छात्र सभा से जुड़ी रही हैं।
2010 में हंसराज कॉलेज के चुनाव में उन्होंने ज्वाइंट सेक्रेटरी पद का चुनाव जीता। उस समय इनकी उम्र लगभग 18 साल थी। उन्होंने 2 से 3 साल तक पार्टी की तरफ से प्रत्याशि‍यों को छात्रसंघ का चुनाव भी लड़ाया।
पंखुड़ी समाजवादी पार्टी के साथ अखि‍लेश यादव और उनकी वाइफ डिंपल यादव से काफी प्रभावि‍त हैं। समाजवादी पार्टी में वह 2010 में पार्टी से जुड़ीं हैं।

सोशल मीडिया

वेबसाइट - http://pankhuripathak.com/
फेसबुक पेज  - https://www.facebook.com/PankhuriSamajwadi
ट्विटर - https://twitter.com/PankhuriPathak
इन्सटाग्राम  - https://www.instagram.com/pankhuripathak/
अनुरूप फिल्टर

कार्य

अनुरूप फिल्टरों के कुछ कार्य निम्नलिखित हैं-
पूर्व मलेशिया

पूर्व मलेशिया (East Malaysia) या मलेशियाई बोर्नियो (Malaysian Borneo) दक्षिणपूर्व एशिया के मलेशिया देश का वह भाग है जो बोर्नियो द्वीप के उत्तरी हिस्से में स्थित है। इसमें साबाह राज्य, सारावाक राज्य और लबूअन संघीय क्षेत्र आते हैं। यह मलय प्रायद्वीप पर स्थित प्रायद्वीपीय मलेशिया से पूर्व में अवस्थित है। मलेशिया के इन दोनो भागों के बीच दक्षिण चीन सागर आता है। हालांकि पूर्व मलेशिया का विकास स्तर प्रायद्वीपीय मलेशिया से कहीं कम है, फिर भी क्षेत्रफल और प्राकृतिक संसाधन की दृष्टि से पूर्व मलेशिया देश के पश्चिमी भाग से अधिक है।
किंग कोठी पैलेस

किंग कोठी पैलेस हैदराबाद, तेलंगाना, भारत में एक शाही महल है।

इतिहास

महल का निर्माण कमाल खान ने किया था, और महल के लिए अपनी इच्छा व्यक्त करने के बाद मीर उस्मान अली खान को बेच दिया था। युवा निज़ाम 13 वर्ष की उम्र में ही इसमें अपना घर बसा लिया।
पहले, एक नवाब कमल खान ने अपने निवास के लिए इस महल का निर्माण किया: इस प्रकार महल का मुख्य द्वार, पासरबी गलियारे, खिड़कियां और दरवाजे पर "के.के" के संकेत से उत्कीर्ण किए गए। बाद में जब निज़ाम ने इस महल को खरीदा, यह एक राजशाही निवास बन गया था, अब युवा निज़ाम ने इसे अपने गर्व के खिलाफ अन्य नवाब के संक्षेप में महसूस किया; उन्होंने एक फ़र्मान पारित किया और संक्षेप में "के.के." को "किंग कोठी" में बदल दिया, अर्थात राजा की हवेली।
यह महल अब 3 भागों में बांटा गया है:
पूर्वी हिस्सा सरकारी अस्पताल द्वारा कब्जा कर लिया गया,यह निजाम द्वारा आधिकारिक और औपचारिक उद्देश्यों के लिए उपयोग किया जाता था।
पश्चिमी हिस्सा, जो ऊंची दीवारों से ढकी हुई है, में मुख्य आवासीय भवन शामिल हैं। 
यह नज़री बाग पैलेस या मुबारक मेन्शन के रूप में जाना जाता है और अभी भी निजाम की निजी संपत्ति से संबंधित है। नज़री बाग के मुख्य प्रवेश द्वार में हमेशा एक पर्दा रहता था, इसलिए इसे 'पर्दाा गेट' के नाम से जाना जाने लगा। जब निज़ाम महल से बाहर जाते तब पर्दा संकेतित उठा लिया जाता था।
खूनी रविवार

खूनी रविवार, 22 जनवरी, 1905 को रूस की जार सेना ने शांतिपूर्ण मजदूरों तथा उनके बीबी-बच्चों के एक जुलूस पर गोलियाँ बरसाई, जिसके कारण हजारों लोगों की जान गईं। इस दिन चूँकि रविवार था, इसलिए यह खूनी रविवार के नाम से जाना जाता है।
सुनील शास्त्री

सुनील शास्त्री भारत के द्वितीय प्रधानमन्त्री लाल बहादुर शास्त्री के पुत्र हैं। उन्होंने अभी हाल में ही नरेन्द्र मोदी से प्रभावित होकर भारतीय जनता पार्टी की सदस्यता ग्रहण की है। जिन दिनों वे भारतीय राष्ट्रीय काँग्रेस के थे उन्हें उत्तर प्रदेश सरकार में एक लम्बे समय तक मन्त्री पद का दायित्व दिया गया। बाद में काँग्रेस पार्टी से उनका मोहभंग हुआ और उन्होंने भाजपा ज्वाइन कर ली। अटल बिहारी वाजपेयी के प्रधानमन्त्रित्व काल में भाजपा की केन्द्रीय कार्यकारिणी में राष्ट्रीय सचिव रह चुके सुनील शास्त्री एक राजनेता के अलावा कवि और लेखक भी हैं। उन्होंने अपने पिता के जीवन पर आधारित एक पुस्तक हिन्दी में लिखी है जिसका अंग्रेजी अनुवाद भी प्रकाशित हो चुका है।

संक्षिप्त परिचय

13 फरबरी 1950 को जन्मे सुनील शास्त्री श्रीमती ललिता शास्त्री और श्री लालबहादुर शास्त्री के तीसरे पुत्र हैं। सेण्ट कोलम्बस स्कूल दिल्ली से प्रारम्भिक शिक्षा पूर्ण करने के पश्चात् उन्होंने दिल्ली विश्वविद्यालय से ग्रेजुएशन किया। 1980 में सक्रिय राजनीति में आने से पूर्व वे बैंक ऑफ इण्डिया में प्रबन्धक थे। उत्तर प्रदेश सरकार में मन्त्री भी रहे। उनका विवाह जयपुर निवासी मीरा शास्त्री से हुआ। उन दोनों के तीन बेटे हैं - विनम्र, वैभव और विभोर।
जब केन्द्र में अटल बिहारी वाजपेयी की सरकार बनी सुनील शास्त्री काँग्रेस से त्याग पत्र देकर भारतीय जनता पार्टी में आ गये। वाजपेयी ने उन्हें केन्द्रीय कार्यकारिणी में संगठन का कार्य दिया। जिन दिनों नरेन्द्र मोदी भाजपा के राष्ट्रीय महासचिव थे शास्त्री भी उनके साथ थे। बाद में जब अटलजी की सरकार चुनाव हार गयी और अटलजी का राजनीति में हस्तक्षेप कम हो गया सुनील शास्त्री ने भाजपा में उपेक्षित अनुभव करते हुए लालकृष्ण अडवाणी को अपना इस्तीफा सौंप दिया और काँग्रेस में चले गये। वहाँ भी उन्हें कोई खास जिम्मेदारी नहीं दी गयी। वे अपने स्वभाव के कारण परिस्थितियो से समझौता न कर सके।
जब भारतीय जनता पार्टी ने नरेन्द्र मोदी को प्रधानमन्त्री पद का प्रत्याशी घोषित किया सुनील शास्त्री फिर से भाजपा में वापस आ गये। उन्हें कविता, संगीत और सामाजिक कार्यों से विशेष लगाव है। सामाजिक-आर्थिक बदलाव पर अपने विचारों को वे पत्र-पत्रिकाओं में व्यक्त करते रहते हैं।
शियान एच-6

डिजाइन और विकास

पहला घरेलू उत्पादित शियान एच-6 को 1968 में पूरा किया गया था और बमबारी प्रशिक्षण के साक्ष्य अमेरिका के गुप्तचर उपग्रहों द्वारा इसे 13 अगस्त 1971 को दर्ज किए गए था। अगले वर्ष के मार्च तक, सीआईए ने अनुमान लगाया था कि चीनी वायु सेना में 32 ऑपरेशन परिचालन कर रहे हैं तथा 19 अभी निर्माणाधीन है। जिन्हे जल्द ही सेना में शामिल कर लिया जाएगा।
शियान एच-6 का इस्तेमाल लोप नूर परीक्षण स्थल पर नौ परमाणु उपकरणों को छोड़ने के लिए किया गया था। हालांकि, बैलिस्टिक मिसाइल प्रौद्योगिकी में वृद्धि के विकास के साथ, शियान एच-6 की पेशकश की गई परमाणु वितरण क्षमताएं महत्व में कम आई। सीआईए ने 1976 में अनुमान लगाया था कि शियान एच-6 एक दोहरी परमाणु/पारंपरिक बमबारी की भूमिका में आ गया था।

संचालन इतिहास

चीन ने ओकिनावा के पास लंबी दूरी के अभ्यास करने के लिए एच-6 विमान का इस्तेमाल किया है, जिससे जापानी वायु सेल्फ डिफेंस फोर्स को प्रेरित किया जा सके।
सईद अहमद ज़फर

सईद अहमद ज़फर एक राजनीतिज्ञ है पाकिस्तान के राष्ट्रीय विधानसभा में | वह NA-137 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
९ अगस्त

जन्म

1201 - अर्नोल्ड फिज़ थेड्मर, अंग्रेजी इतिहासकार और व्यापारी 
1537 - फ्रांसिस्को बारोज्ज़ी, इतालवी गणितज्ञ और खगोलशास्त्री 
1544 - बोगिस्लॉ तेरहवें, पोमेरानिया के ड्यूक 
1603 - जोहानिस कॉसियस, जर्मन-डच धर्मशास्त्री और शैक्षणिक 
1631 - जॉन ड्राइडन, अंग्रेजी कवि, नाटककार और आलोचक 
1653 - जॉन ओल्डम, अंग्रेजी कवि और अनुवादक 
1669 - यूडोक्सिया लोपुखीना, पीटर के रूसी पत्नी महान
1674 - फ्रांतिसेक मैक्समिलियन कांका, चेक वास्तुकार, जिनके द्वारा वेल्त्रूसी हवेली बनाया गया
सत्य हरिश्चन्द्र

कथानक

इसमें सूर्यवंशी के राजा हरिश्चन्द्र की कथा है।
वेद प्रकाश गोयल

वेद प्रकाश गोयल (1926 – दिसंबर 17, 2008) भारतीय जनता पार्टी के एक राजनेता थे, जो अटल बिहारी वाजपेयी के सरकार में केंद्रीय मंत्री (2001 से 2003) थे। वे राज्यसभा के सदस्य भी रह चुके थे।
कमांडो (1988 फ़िल्म)

दल

== संगीत ==camando
लीग (इकाई)

लीग लम्बाई के मापन की एक इकाई है जो काफी समय तक यूरोप और दक्षिण अमेरिका मे प्रचलित रही। आज यह किसी भी देश में आधिकारिक प्रयोग में नहीं लाई जाती। लीग से तात्पर्य उस दूरी से था जो कोई व्यक्ति या घोड़ा एक घंटे मे तय कर सकता था। लेकिन देशों के अनुसार लीग के विभिन्न मूल्य प्रचलन मे थे।
रज़िया सुल्तान (1983 फ़िल्म)

संगीत

खय्याम
एस्तेर शकलिम

जीवनी

शकलिम का जन्म ईरान की राजधानी तेहरान में नुरित और पेरेट्ज़ शकलिम के यहाँ हुआ था।  1958 में, जब वह चार साल की थी, तो परिवार इज़राइल चला गया,  जहाँ उसके पिता एक कालीन व्यापारी और दुकानों की श्रृंखला के मालिक बन गए।  
अपनी राष्ट्रीय सेवा के बाद उन्होंने बार इलन विश्वविद्यालय में साहित्य और इतिहास में बीए पूरा किया। उसने तब शादी की और उनके तीन बच्चे थे।  बाद में, उसने तलाक दे दिया।  
शकलिम ने संयुक्त राज्य अमेरिका में वाशिंगटन विश्वविद्यालय में एमए पूरा किया, और फिर यहूदी इतिहास विभाग में तेल अवीव विश्वविद्यालय में पीएचडी के लिए अध्ययन करने के लिए आगे बढ़े।   अनुसंधान का उनका क्षेत्र विशेष रूप से विभिन्न यहूदी समुदायों और फारसी यहूदी समुदाय की परंपराएं हैं।   उन्होंने तेल अवीव में एर्टेज़ इज़राइल संग्रहालय में यहूदी विरासत के केंद्र के प्रबंधक के रूप में काम किया, और शिक्षा मंत्रालय के लिए यहूदी कला पर एक क्षेत्रीय और राष्ट्रीय गाइड के रूप में, और विभिन्न समुदायों की परंपराओं के बारे में सीखने और संपादित सामग्री भी लिखी।   अपने शोध में, शकील ने न केवल यहूदी परंपराओं की धार्मिक और सांस्कृतिक जड़ों और अभिव्यक्तियों का पता लगाया, बल्कि यह भी बताया कि गैर-यहूदी परिवेश जिसमें वे आकार में थे, इन परंपराओं को कैसे प्रभावित किया गया है।
तिलकरत्ने दिलशान

तिलकरत्ने मुदियानसेलेज दिलशान (सिंहली : තිලකරත්න ඩිල්ෂාන්; जन्म १४ अक्टूबर १९७६) श्रीलंका क्रिकेट टीम के पूर्व क्रिकेट खिलाड़ी और पूर्व कप्तान हैं। एक दिवसीय अंतरराष्ट्रीय (वनडे) क्रिकेट के इतिहास में रनों का पीछा करने वाले सर्वश्रेष्ठ श्रीलंकाई खिलाड़ी के रूप में महानतम बल्लेबाजों में से एक माना जाता है। दिलशान को खेल के सभी पहलुओं में उल्लेखनीय कौशल के साथ क्रिकेटर का एक दुर्लभ उदाहरण माना जाता है, जो बल्लेबाजी, गेंदबाजी, क्षेत्ररक्षण और विकेटकीपिंग के लिए जाने है। वह एक आक्रामक दाएं हाथ के बल्लेबाज हैं जिन्होंने स्कूप शॉट का आविष्कार किया, जिसे दिल्स्कूप के नाम से जाना जाता है। इस शॉट को विकेटकीपर के ऊपर से लगाया जाता है। एक सलामी बल्लेबाज होने के अलावा, वह एक सक्षम ऑफ-ब्रेक गेंदबाज भी है।
दिलशान ने अपना टेस्ट और वनडे डेब्यू १९९९ में श्रीलंकाई क्रिकेट टीम के जिम्बाब्वे दौरे के दौरान किया था। वह कप्तान के रूप में सभी प्रारूपों में शतक बनाने वाले इतिहास में पहले क्रिकेटर हैं।
दिलशान ने इंग्लैंड में २००९ आईसीसी विश्व ट्वेन्टी २० के सेमीफाइनल में वेस्टइंडीज के खिलाफ ५७ गेंदो पर ९६ रनों की पारी के लिए आईसीसी अवार्ड्स भी जीता। उन्होंने २००९ के आईसीसी विश्व ट्वेंटी २० टूर्नामेंट में अपने व्यक्तिगत बल्लेबाजी प्रदर्शन के लिए मैन ऑफ द सीरीज़ ट्रॉफी भी जीती। दिलशान श्रीलंका टीम के प्रमुख सदस्य थे जिसने २०१४ आईसीसी विश्व ट्वेन्टी २० जीता था और वह २००७ क्रिकेट विश्व कप, २०११ क्रिकेट विश्व कप, २००९ आईसीसी विश्व ट्वेन्टी २० और २०१२ आईसीसी विश्व ट्वेन्टी २० के फाइनल में जगह बनाई थी।
वह चौथे श्रीलंकाई खिलाड़ी हैं जिन्होंने एक दिवसीय अंतरराष्ट्रीय क्रिकेट में १०,००० रन बनाए। ट्वेंटी 20 अंतर्राष्ट्रीय में १,५०० रन बनाने वाले पहले श्रीलंकाई खिलाड़ी होने के अलावा २०० चौके लगाने वाले पहले खिलाड़ी भी हैं। दिलशान ने एक कैलेंडर वर्ष में चार बार १००० या इससे अधिक वनडे रन बनाए।
आशिमा आनंद

डॉ. आशिमा आनंद, वल्लभभाई पटेल छाती संस्थान में प्रमुख जांचकर्ता और प्रमुख वैज्ञानिक अधिकारी हैं। श्वसन चिकित्सा में उनकी विशेषज्ञता है।

जीवनी

डॉ. आशिमा आनंद का जन्म २७ जुलाई १९५० को दिल्ली में हुआ था। उन्होंने दिल्ली और श्रीनगर से अपनी पढ़ाई की। बाद में उन्होंने १९६९ में मिरांडा हाउस कॉलेज से बीएससी में स्नातक कि और १९७१ मे एमएससी की प्राणि विज्ञान से फिर उन्होंने १९७८ में दिल्ली विश्वविद्यालय में वल्लभभाई पटेल छाती संस्थान से पीएचडी पूरी की। 
डॉ. आनंद शरीर विज्ञान के क्षेत्र में काम कर रहे हैं।